भुक्‍तभोगी पत्रकार सुशील पांडे ने बताया बुधवार दोपहर को 12 बजे के करीब उनकी मां राज किशोरी पांडे व उनकी पत्नी दवाई लेने के लिए पास के एक डाक्टर के यहां गई थीं। जब दोनों लोग दवाई लेकर आधे घंटे बाद वापस लौटीं तो घर का मुख्य दरवाजे का ताला टूटा हुआ था। इसके बाद जैसे ही वह घर के भीतर दाखिल हुई तो अंदर कमरों के ताले भी टूटे हुए थे। कमरे के अंदर अलमारियों के ताले भी चोरों ने तोड़ डाले थे। सारा सामान बिखरा पड़ा था। सुशील पांडे ने बताया कि घर की अलमारी में से चोर 35 हजार रुपये की नकदी, सोने के दो टॉप्स, दो बालियां व एक सोने की चैन चुरा कर ले गए। घटना की सूचना मिलते ही पुलिस ने मौके पर पहुंच कर तफ्तीश शुरू कर दी है। पुलिस ने उम्‍मीद जताई है कि जल्‍द ही चोर पकड़ लिए जाएंगे।